03/Sv. 66 Službeni list Europske unije 277 32012R1239 20.12.2012. SLUŽBENI LIST EUROPSKE UNIJE L 350/63 PROVEDBENA UREDBA KOMISIJE (EU) br. 1239/2012 od 19. prosinca 2012. o izmjeni Uredbe (EZ) br. 543/2008 o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu tržišnih standarda za meso peradi EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) ('), a posebno njezin članak 121. točku (e) u vezi s njezinim člankom 4., budući da: () Člankom 15. stavkom 1. i člankom 20. stavkom 1. Uredbe Komisije (EZ) br. 543/2008 (?) utvrđuje se da se zamrznuti i brzo zamrznuti pilići i komadi mesa peradi mogu stavljati na tržište unutar Unije jedino ako udio vode ne prelazi tehnički neizbježne vrijednosti određene analitičkim metodama opisanim u prilozima VI., VII. i VIII. toj Uredbi. Članak 16. stavak 1. Uredbe (EZ) br. 543/2008 predviđa da se redovite kontrole količine apsorbirane vode u skladu s Prilogom IX. toj Uredbi ili kontrole u skladu s Prilogom VI. toj Uredbi provode u klaonicama. U prilozima VI. i VII. Uredbi (EZ) br. 543/2008 utvrđene su granične vrijednosti za udio vode u zamrznutim i brzo zamrznutim pilećim trupovima, u Prilogu VIII. toj Uredbi utvrđene su granične vrijednosti za udio vode u određenim komadima mesa peradi, a u Prilogu IX. toj Uredbi utvrđene su granične vrijednosti za udio vode u svježem mesu peradi pri kontroli apsorpcije vode u proizvodnim objektima. Sve su te granične vrijednosti utvrđene ovisno o trima metodama hlađenja definiranim u članku 10. te Uredbe, i to hlađenju strujanjem zraka, hlađenju raspršivanjem zraka i hlađenju uranjanjem u vodu. (4) Nove su tehnologije omogućile razvoj novih metoda hlađenja za koje bi se trebala primjenjivati ista pravila kao i za metode hlađenja definirane u članku 10. Uredbe (EZ) br. 543/2008. Potrebno je stoga utvrditi granične vrijednosti koje će se primjenjivati pri korištenju novih metoda hlađenja. S obzirom na to da se nove tehnologije hlađenja trupova peradi istražuju kako bi se poboljšala sveukupna kvaliteta mesa peradi, granične vrijednosti za te nove metode hlađenja ne bi smjele biti veće od najnižih graničnih vrijednosti utvrđenih za metodu hlađenju strujanjem zraka. Prilog XI. Uredbi (EZ) br. 543/2008 sadrži popis nacio- nalnih referentnih laboratorija. Nadležna tijela Malte obavijestila su Komisiju o određivanju svog novog nacio- nalnog referentnog laboratorija. Uredbu (EZ) br. 543/2008 trebalo bi stoga na odgovara- jući način izmijeniti. Mjere predviđene ovom Uredbom u skladu su s mišlje- njem Upravljačkog odbora za zajedničku organizaciju poljoprivrednih tržišta, DONIJELA JE OVU UREDBU: Članak 1. Prilozi VI. do IX. i Prilog XI. Uredbi (EZ) br. 543/2008 mijenjaju se u skladu s Prilogom ovoj Uredbi. Članak 2. Ova Uredba stupa na snagu sedmog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 19. prosinca 2012. (!) SL L 299, 16.11.2007., str. 1. (2) SL L 157, 17.6.2008., str. 46. Za Komisiju Predsjednik Josć Manuel BARROSO